CELEX: C2006/143/09
Language: da
Date: 2006-06-17 00:00:00
Title: Sag C-451/03: Domstolens dom (Tredje Afdeling) af  30. marts 2006  — Servizi Ausiliari Dottori Commercialisti Srl mod Giuseppe Calafiori (anmodning om præjudiciel afgørelse fra Corte d'apello di Milano) (Etableringsfrihed — fri udveksling af tjenesteydelser — konkurrenceregler, der gælder for virksomheder — statsstøtte — centre for skattemæssig bistand — udøvelse af visse aktiviteter med skattemæssig rådgivning og bistand — eneret — vederlag for disse aktiviteter)

17.6.2006   
            
            
               DA
            
            
               Den Europæiske Unions Tidende
            
            
               C 143/4
            
         Domstolens dom (Tredje Afdeling) af 30. marts 2006 — Servizi Ausiliari Dottori Commercialisti Srl mod Giuseppe Calafiori (anmodning om præjudiciel afgørelse fra Corte d'apello di Milano)
   (Sag C-451/03) (1)
   
   (Etableringsfrihed - fri udveksling af tjenesteydelser - konkurrenceregler, der gælder for virksomheder - statsstøtte - centre for skattemæssig bistand - udøvelse af visse aktiviteter med skattemæssig rådgivning og bistand - eneret - vederlag for disse aktiviteter)
   (2006/C 143/09)
   Processprog: italiensk
   Den forelæggende ret
   Corte d'apello di Milano
   Parter i hovedsagen
   
      Sagsøger: Servizi Ausiliari Dottori Commercialisti Srl
   
      Sagsøgt: Giuseppe Calafiori
   Sagens genstand
   Anmodning om præjudiciel afgørelse — Corte d'appello di Milano — fortolkning af artikel 4 EF, 10 EF, 43 EF, 48 EF, 49 EF, 82 EF, 86 EF, 87 EF og 98 EF — spørgsmål om foreneligheden mellem nationale bestemmelser vedrørende selvangivelsen, hvori der tildeles skatterådgivningscentre eneret til at udøve visse aktiviteter med rådgivning og bistand til virksomheder og disses ansatte
   Konklusion
   
               1)
            
            
               Artikel 43 EF og 49 EF skal fortolkes således, at de er til hinder for en national lovgivning som den i hovedsagen omhandlede, der forbeholder CAF eneretten til at udøve visse aktiviteter med rådgivning og bistand på skatteområdet.
            
         
               2)
            
            
               En foranstaltning, hvorved en medlemsstat foreskriver betaling af en kompensation fra statskassen til fordel for visse virksomheder, der har til opgave at yde bistand til skatteydere for så vidt angår udfærdigelsen og fremsendelsen af selvangivelser til skattemyndighederne, skal betegnes som statsstøtte i artikel 87, stk. 1, EF's forstand, når
               
                           —
                        
                        
                           kompensationens størrelse overstiger, hvad der er nødvendigt for helt eller delvis at dække de udgifter, der er afholdt ved opfyldelsen af forpligtelserne til offentlig tjeneste, idet der skal tages hensyn til de hermed forbundne indtægter og til en rimelig fortjeneste ved opfyldelsen af forpligtelserne, og
                        
                     
                           —
                        
                        
                           kompensationen ikke fastlægges på grundlag af en analyse af de omkostninger, som en gennemsnitsvirksomhed, der er veldrevet og tilstrækkeligt udstyret med transportmidler til at kunne opfylde de stillede krav til den offentlige tjeneste, ville have ved at opfylde forpligtelserne, idet der skal tages hensyn til de hermed forbundne indtægter og til en rimelig fortjeneste ved opfyldelsen af forpligtelserne.
                        
                     
         
      (1)  EUT C 7 af 10.1.2004.